தாயக இயக்கம்

தாயக இயக்கம் (மலாய்:Gerakan Tanah Air; ஆங்கிலம்:Homeland Movement அல்லது Homeland Party) என்பது மலேசியாவில் மலாய் அரசியல் கட்சிகளின் கூட்டணியாகும். இந்தக் கூட்டணி ஆகஸ்டு 2022-இல், மலேசியாவின் முன்னாள் பிரதமர் மகாதீர் முகமது அவர்களால் நிறுவப்பட்டது.

2022- ஆம் ஆண்டில், இந்தக் கூட்டணியைத் தொடங்கும் போது, அடுத்த மலேசியப் பொதுத் தேர்தலில், தற்போதைய ஆளும் கூட்டணியான பாரிசான் நேசனலுக்கு எதிராகத் தாயக இயக்கம் போட்டியிடும் என்று மகாதீர் முகமது அறிவித்திருந்தார்.

6 செப்டம்பர் 2022 அன்று, இந்தக் கூட்டணியைப் பதிவு செய்ய மலேசிய சங்கங்களின் பதிவாளரிடம் (Registrar of Societies) விண்ணப்பம் செய்யப்பட்டது.

2022 பொதுத் தேர்தலில் இந்தக் கூட்டணி எந்த ஒரு நாடாளுமன்ற மக்களவைத் தொகுதியிலும் வெற்றிபெற முடியவில்லை.

பொது
4 ஆகஸ்டு 2022 அன்று, தாயக இயக்கத்தின் தலைவர் மகாதீர் முகமது, தாம் ஒரு கூட்டணியைத் தொடங்குவதாக அறிவித்தார். மலேசியாவில் உள்ள இனங்களுக்கு இடையிலான இடைவெளியைக் குறைப்பதன் மூலம் நாட்டை நிலையான பாதுகாப்புடன் வழிநடத்த இயலும் என்றும்; அதனால் இந்தக் கூட்டணி தொடங்கப்படுவதாகவும் செய்தியாளர்களிடம் அறிவித்தார்.

23 செப்டம்பர் 2022 அன்று, தாயக இயக்கம், அதிகாரப்பூர்வ அரசியல் கூட்டணியாகப் பதிவு செய்யப்பட்டது. 2 நவம்பர் 2022 அன்று, 2022 பொதுத் தேர்தலில் 121 நாடாளுமன்ற வேட்பாளர்களை அறிவித்தது. இருப்பினும், தேர்தல் முடிவில் அனைத்து 121 நாடாளுமன்ற இடங்களில் தோல்வி கண்டது.

மலேசியாவில் தோன்றிய அரசியல் கட்சிகளின் காலவரிசை


மேலும் காண்க
 மலேசிய அரசியல் கட்சிகள்
 மலேசிய அரசியல் நெருக்கடி 2020-2022

 மேற்கோள்கள் 

பகுப்பு:மலேசிய அரசியல் கட்சிகள்